২০২৩ ক্রিকেট বিশ্বকাপ
২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।
১৯৮৩ ক্রিকেট বিশ্বকাপ
আটটি দেশ এ প্রতিযোগিতায় অংশ নেয়। বিশ্বকাপটি বেশ নাটকীয়তায় পরিপূর্ণ ছিল। ভারত এবং জিম্বাবুয়ের ন্যায় দেশগুলো ঐ সময় তেমন ভাল খেলেনি। কিন্তু বিশ্বকাপে তারা যথাক্রমে ওয়েস্ট ইন্ডিজ এবং অস্ট্রেলিয়াকে হারিয়ে সকলকে আশ্চর্যান্বিত করেছিল। সেমিফাইনালে ইংল্যান্ড, পাকিস্তান, ভারত এবং গত দুই আসরের চ্যাম্পিয়ন ও টুর্নামেন্টের সেরা দল ওয়েস্ট ইন্ডিজ অংশ নেয়। ফাইনালে ওয়েস্ট ইন্ডিজকে হারিয়ে প্রথমবারের মতো ভারত এ বিশ্বকাপ জয় করে। ভারতের অধিনায়ক কপিল দেব "প্রুডেন্সিয়াল ট্রফি" লাভ করেন। তবে, ১৯৮৩ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নাই।